شەفەق نیوز/ کۆمپانیای ئەستڕازینیکا، جمعە، وت: وەگەرد یەکێتی ئۆڕوپا رێککەفتگە لە هەناردەی زیاتر لە ٤٠٠ مەلیۆن تاقەبەش لە واکسینەەگەی ک هالە ریەو ئەرا ڤایڕۆس کۆرۆنا، ک هیلێد هەناردە جهانیەگان ئەرا کۆمپانیا دەرمانیە بریتانیەگە بوودە سێ ملیار تاقەبەش لە واکسینەگە.
رێککەفتنەگە ک تەوەرەگانی ئاشکرا نەکریاگە، لەبنەمای رێککەفتنیگ وەرین تیەێد ناوبەین ئەستڕازینیکا و هاوپەیمان واکسینە گشتگیرەگان لە ئۆڕوپا وە سەرپەرشتی ئەڵمانیا و فەڕەنسا و ئیتالیا و هۆڵەندا.
باسکال سویۆرت، وەرپرس جیوەجیکەر کۆمپانیاگە وت: وەگەرد دەسکردن وە بەرهەماهاوردن زەنجیرە هەناردەگەمان لە ئۆڕۆپا وەی نزیکە، ئومیدخوازیمن بیلیمن ئی واکسینە لەوەردەس بوود وەشیوەی فراوانیگ و وەزوی، وەگەرد وەدەسدان تاقەبەشە یەکەمەگان لە کۆتایی ٢٠٢٠.
